  Туспуктэм: vk.com (Александр Чирков) Наталия Сильвестрова Эгра ёросын школа автобусъёслэн но мерлыко транспортлэн ветлон сюресъёсазы выль дугдылонниос пукто. Со сярысь ёрослэн тӧроез Александр Чирков «ВКонтакте» мерлыко вотэсысь бамаз ивортӥз. Оглом тямыс дугдылонни лэсьтозы: Бачкей, Лучык, Мувыр но Тюпти гуртэ, Магистральной черкогуртэ но Эгра каргуртэ. Ужъёсты пӧсьтолэзь пумозь йылпумъялозы Эграын «Ветеран» магазин но чугун сюрес вокзал доры выль дугдылонниос пуктӥзы ни. Кыкетӥяз матысь дыре автобусъёслы дугдон пырон инты радъялозы. Озьы ик каргуртын «Игринский политехникум» вуоно дугдылоннилы павильон интыязы. Транспорт отчыозь 1-тӥ куарусёнэ ветлыны кутскоз. Тегъёс: Транспорт лэсьтӥськон Эгра Удмуртия  